Vedtagelse af Affaldsplan 2015 - 2018 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Endelig vedtagelse af Affaldsplan 2015-2018 efter offentlig høring. 
RESUMÉ 
Byrådet vedtog på byrådsmøde den 3. december 2014 at sende udkast til Affaldsplan 2015-2018 i offentlig 
høring i perioden frem til 1. februar 2015.    
 
Høringen er offentliggjort via pressen, Aarhus Kommunes hjemmeside, AffaldVarme Aarhus’ hjemmeside, et 
særligt kampagnesite www.aarhusudenaffald.dk og det detaljerede site for selve planen 
http://aarhus.rameplan.dk.    
 
Udover høringssvar fra [adresse], som er officiel høringspart, er der indkommet 97 høringssvar fra 
affaldskunderne. Danmarks Naturfredningsforening har ikke fremsendt et officielt høringssvar. Fra den lokale 
repræsentation er der tilkendegivet opbakning til affaldsplanen og ønske om, at der på sigt også findes løsning 
på anden udnyttelse af det organiske affald.    
 
Mange af svarene indeholder bemærkninger og konstruktive forslag, som er meget relevante at medtage, når 
de konkrete aktiviteter i planen skal gennemføres, og når ændringer i ordninger mv. skal fastsættes og 
forelægges til byrådets vedtagelse.   
 
Forslagene kan rummes indenfor planens rammer, og der er derfor ikke lagt op til ændringer i det forelagte 
forslag til Affaldsplan. 
INDSTILLING 
At 1) Affaldsplan 2015-2018 vedtages endeligt  
Sagens forløb 
28-05-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
01-06-2015 Magistraten 
Fremsendes til [adresse] med bemærkning, at Magistraten i mødet den 1. juni 2015 anbefaler, at byrådet 
tiltræder Magistratsafdelingen for Teknik og Miljøs indstilling af 22. april 2015. 
 
Bente Ravn var forhindret i at deltage i sagens behandling. 
17-06-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 17. juni 2015. 
10-08-2015 Teknisk Udvalg 
Udvalget kunne enstemmigt tiltræde indstillingen i overensstemmelse med Magistratens anbefaling. 
